CELEX: 62021TN0598
Language: sl
Date: 2021-09-20 00:00:00
Title: Zadeva T-598/21: Tožba, vložena 20. septembra 2021 – Euranimi/Komisija

8.11.2021   
            
            
               SL
            
            
               Uradni list Evropske unije
            
            
               C 452/45
            
         
      Tožba, vložena 20. septembra 2021 – Euranimi/Komisija
      (Zadeva T-598/21)
      (2021/C 452/57)
      Jezik postopka: angleščina
      
         Stranki
      
      
         Tožeča stranka: European Association of Non-Integrated Metal Importers & distributors (Euranimi) (Bruselj, Belgija) (zastopniki: M. Campa, D. Rovetta, P. Gjørtler in V. Villante, odvetniki)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost Izvedbene uredbe Komisije (EU) 2021/1029 z dne 24. Junija 2021 o spremembi Izvedbene uredbe Komisije (EU) 2019/159 zaradi podaljšanja zaščitnega ukrepa v zvezi z uvozom nekaterih izdelkov iz jekla (UL 2021, L 225I, str. 1);
               
            
                  —
               
               
                  Evropski komisiji naloži plačilo sodnih stroškov tožeče stranke iz tega postopka.
               
            
         Tožbena razloga in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog: Komisija krši člen 19 Uredbe (EU) 2015/478 Evropskega parlamenta in Sveta z dne 11. marca 2015 o skupnih pravilih za uvoz, (1) ker je pri določitvi resne škode in grožnje resne škode storila očitno napako pri presoji;
               
            
                  2.
               
               
                  Drugi tožbeni razlog: presoje, ki jih je Komisije navedla v zvezi z ustreznimi tržnimi podatki in hipotetičnim scenarijem glede opustitve zaščitnih ukrepov, so očitno napačne. Glede na izreden položaj na svetovnem trgu je Komisija kršila tudi svojo dolžnost upoštevanja položaja po obdobju preiskave v letu 2021.
               
            
         (1)  UL 2015, L 83, str. 16.